b'\n_START_ARTICLE_\nWatford F.C.\n_START_PARAGRAPH_\nWatford Football Club, Watford FC ali preprosto Watford je profesionalni angle\xc5\xa1ki nogometni klub iz Watforda iz grofije Hertfordshire._NEWLINE_Klub je bil ustanovljen leta 1881 kot Watford Rovers. Prvi nastop v FA pokalu je imel leta 1886. Prvotno je nastopal v ju\xc5\xbeni angle\xc5\xa1ki ligi, katero je v sezoni 1914/15 pod vodstvom Harryja Kenta tudi osvojil. V svoji zgodovini je Watford igral na ve\xc4\x8d stadionih, preden je za\xc4\x8del igrati na Vicarage Road stadionu, kateri je od leta 1992 njegov doma\xc4\x8di stadion. Watford je ve\xc4\x8dino svojega obstoja igral v ni\xc5\xbejih ligah, prav tako pa je tudi ve\xc4\x8dkrat menjal barve dresov in grb. Trenutni barvi dresov sta \xc4\x8drna in rumena, zaradi katerih imajo njegovi nogometa\xc5\xa1i vzdevek sr\xc5\xa1eni._NEWLINE_Watford je bil pod vodstvom Grahama Taylorja do sedaj \xc5\xa1e najbolj uspe\xc5\xa1en. Od njegovega imenovanja leta 1977 pa do odhoda 10 let pozneje je Watford iz \xc4\x8detrte divizije pre\xc5\xa1el v prvo. V sezoni 1982/83 je osvojil kon\xc4\x8dno drugo mesto v Premier Ligi, s tem pa si je tudi zagotovil igranje v Ligi prvakov. Leta 1984 je igral tudi v finalu FA pokala proti Evertonu, kjer pa je bil pora\xc5\xbeen z 2-0. V najvi\xc5\xa1ji diviziji je igral potem \xc5\xa1e v sezoni 1999/2000, 2006/07 in tudi sedaj, ko je ponovno uspel priti vanjo v sezoni 2014/15.'